— Ul- 



men ogsaa højt oppe i Kronen (se Fig. 2); dog er de her 

 udviklede Skud, saavidt jeg har kunnet se, ikke kraftigere end 

 sædvanligt. 



Paa beskyttede Steder, hvor Ilden ikke ret har kunnet faa fat, 

 har en Mængde Birkekirnplanter kunnet udvikle sig. 



Aspen (Populus tremula). Der er Steder, hvor en Mængde Skud 

 bryder frem af Jorden, langt ude paa de brændte Arealer og ikke 

 omkring Foden af gamle Træer. Det er Skud fra Aspens vidt om- 

 løbende Rødder. Ogsaa disse udvikledes 1911; der er Skud, som 

 da opnaaede en Længde af 0,5 m, og hvis nedre Del derfor i 1912 

 var besat med bladbærende Dværggrene. Totallængden af Skuddene 

 gaar op til ca. 1 m. Vist de fleste Aarsskud fra 1912 er ugrenede, 

 men der er ogsaa nogle med to Sæt Grene, foruden at Sommer- 

 skud kan findes. 



Baade paa Himmelbjerget, ved Ry, i Grejsdalen og andensteds 

 har jeg i 1912 fundet, at Aspens Rodskud viser højst paafaldende og 

 interessante Afvigelser fra de normale Skud hos gamle Træer. 

 Skuddene kan forneden være ret normale i Henseende til Blad- 

 form, men de højere stillede Blade bliver mere ægdannede eller æg- 

 hjertedannede eller endog helt hjertedannede, tillige mere eller 

 mindre dunhaarede eller endog i de yngste Skuddele ganske tæt 

 og blødt haarede; tillige forsvinder de to extraflorale Nektarier, der 

 normalt findes paa Bladfladens Grund. Der kan ogsaa findes Skud, 

 hvis Stængler er stærkt haarede, næsten filthaarede, og hvis Blad- 

 undersider ogsaa er usædvanlig stærkt haarede. Andre er der- 

 imod ganske glatte paa Stænglerne og kun svagt haarede paa Blad- 

 undersiden. Bladene er større end normalt, undertiden endog 

 overordentlig store. 



Kimplanter af Asp fandt jeg ikke. Rimeligvis har Frøene kun 

 en meget kort Levetid og er døde maaske allerede før Branden, 

 hvis der overhovedet har været sat Frø. 



Egen paa Himmelbjerget er, saa vidt jeg har set, alle Vegne 

 Vinteregen (Q. sessiliflora); dog fandt jeg ingen i Frugt. Et Par 

 Mil øst for Himmelbjerget, i Skovene syd for Ravn Sø, saa jeg 

 derimod kun Sommereg (Q. pedunculata), til Dels frugtbærende med 

 typiske Frugtstande. De mindre Ege, der har været paa det 

 brændte Areal, er blevne dræbte i alt Fald for Kronens Ved- 

 kommende, men Grunden af Stammen og Rødderne har holdt sig 



